Les Choristes
Les Choristes () je francusko-njemačko-švicarski igrani film snimljen 2004. godine u režiji Christophea Barratiera, kome je to predstavljao režijski debi. Predstavlja remake popularnog francuskog crno-bijelog filma La Cage aux rossignols iz 1945. godine. Nominalni protagonist, koga tumači Barratierov ujak Jacques Perrin, je ugledni dirigent koji se prisjeća svog djetinjstva, koje je kao problematični dječak (koga tumači Jean-Baptiste Maunier) proveo u popravnom domu kojim upravlja strogi direktor (koga tumači François Berléand). Radnja pokazuje kako u dom na mjesto nastavnika muzike dolazi neuspjeli muzičar (koga glumi Gérard Jugnot) koji sa vremenom uspije potakavši njihov muzički talent.

Les Choristes je nastao nakon što je Barratier odlučio snimiti film o nastavniku muzike, ali potom otkrio da zajedno sa svojim glavnim glumcem Jugnotom dijeli sklonost prema klasičnim djelima francuske kinematografije. Film je sniman u Château de Ravel, znamenitom zamku u centralnoj Francuskoj. Najveći problem kod produkcije je bio izbor dječjih glumaca sa pjevačkim talentom, te je za ulogu mladog protagonista Jean-Baptiste Maunier izabran nakon audicije kroz koju je prošlo 2000 kandidata.

Les Chroristes je nakon premijere postigao izuzetan uspjeh, a album soundtracka, na kome je također radio Barratier, je također imao uspjeha na top-listama. Les Choristes je bio nominiran za Oscar za najbolji film na stranom jeziku, a pjesma Vois sur ton chemin za Oscar za najbolju pjesmu.

Uloge
 Gérard Jugnot ... Clément Mathieu
 François Berléand ... Rachin
 Kad Merad ... Chabert
 Jean-Paul Bonnaire ... Maxence
 Marie Bunel ... Violette Morhange
 Jean-Baptiste Maunier ... Pierre Morhange
 Jacques Perrin ... odrasli Morhange
 Maxence Perrin ... Pépinot
 Didier Flamand ... odrasli Pépinot
 Grégory Gatignol ... Mondain
 Cyril Bernicot ... Le Querrec

Izvori

Vanjske veze
  (Archive) 
  at Miramax Films
 
 
 
 

Francuski filmovi
Njemački filmovi
Švicarski filmovi
Dramski filmovi
Filmski mjuzikli